Hippolyte Daeye
Store norske leksikon,Kunst og estetikk,Bildende kunst,Kunsthistorie,Ekspresjonisme og fauvisme
Hippolyte Daeye var en belgisk maler. Han malte i hovedsak portretter av barn og aktbilder av unge kvinner i en ekspresjonistisk stil.
Daeye bestemte seg for å bli kunstner først som 23-åring og studerte deretter ved kunstakademier i Gent og Antwerpen. Imidlertid fikk hans opphold i London under første verdenskrig større betydning for hans endelig utvikling og modning som kunstner. Der oppdaget han bildene til William Turner, de franske fauvistene og ikke minst Amedeo Modigliani. Spesielt ble Daeye inspirert av førstnevntes fargebruk og sistnevntes linjeføring og enkle komposisjoner, men motivkretsen hans forble konsentrert rundt stillferdige og intime portretter. Les mer i Store norske leksikon kunst i Belgia